Ankara Hacı Bayram Vəli Universiteti

Ankara Hacı Bayram Vəli Universiteti — Türkiyənin Ankara şəhərində yerləşən dövlət universiteti. 18 may 2018-ci il tarixində Qazi Universitetindən ayrılaraq yaradılmışdır. Universitetin hazırkı rektoru 2 avqust 2023-cü il tarixindən etibarən professor doktor Naci Bostançıdır.

 Tarixi 
Ankara Hacı Bayram Vəli Universiteti, qısa adıyla HBV, 18 may 2018-ci il tarixində Qazi Universitetindən ayrılaraq yaradılmış Türkiyədəki bir dövlət universitetidir. 7141 saylı qanuna əsasən Qazi Universitetindən ayrılan hüquq fakültəsi, iqtisadi və idarəetmə elmləri fakültəsi, ədəbiyyat fakültəsi kimi bəzi fakültələr yeni yaradılan Ankara Hacı Bayram Vəli Universitetinin tərkib hissəsinə çevrilmişdir."Ankara Hacı Bayram Veli Üniversitesi". 2 Ağustos 2023 tarihinde kaynağından arşivlendi. Erişim tarihi: 2 Ağustos 2023.

 Kampusu 
Ankara şəhərinin Beşevlər bölgəsində yerləşən kampusu şəhər mərkəzində olmaqla yanaşı, rektorluq kampusundan da təxminən 1500 metr məsafədədir. Metro, bələdiyyə və ictimai avtobuslar kimi ictimai nəqliyyat vasitələri ilə ora rahat şəkildə çatmaq mümkündür. Fakültədə 75 avtomobillik qapalı dayanacaq və təxminən 300 avtomobillik açıq dayanacaq mövcuddur. Bundan əlavə, 480 oturacaq yerinə malik qapalı idman zalı, açıq hava basketbol meydançası, daxilində sauna olan fitnes zalı, seminar, simpozium, panel və mərasimlərin keçirildiyi 100-cü İl Mədəniyyət Mərkəzi kimi obyektlər fəaliyyət göstərir.

Tərkibində hüquq fakültəsi, iqtisadi və idarəetmə elmləri fakültəsi və maliyyə elmləri fakültəsi olan Beşevlər kampusu Türkiyə siyasətində fəal rol oynayan bir çox tanınmış şəxsi məzun etmişdir. Cümhuriyyət Xalq Partiyasının keçmiş sədri Kamal Kılıçdaroğlu və Milliyyətçi Hərəkat Partiyasının sədri Dövlət Baxçalı qeyd olunan iqtisadi və idarəetmə elmləri fakültəsinin məzunlarıdır."Gazi Üniversitesi'nden Mezun Olmuş Ünlüler | UniBilgi - Üniversite Bilgi Platformu". 10 Ağustos 2019 tarihinde kaynağından arşivlendi.

 Fakültələr 

 Ədəbiyyat fakültəsi
 Maliyyə elmləri fakültəsi
 Gözəl sənətlər fakültəsi
 Hüquq fakültəsi
 İqtisadi və idarəetmə elmləri fakültəsi
 İlahiyyat fakültəsi
 Kommunikasiya fakültəsi
 Polatlı təbiət və ədəbiyyat fakültəsi
 İncəsənət və dizayn fakültəsi
 Turizm fakültəsi

 Ali məktəblər (4 illik) 

 Torpaq Qeydiyyatı və Kadastr Ali Məktəbi
 Xarici Dillər Ali Məktəbi

 Peşə məktəbləri (2 illik) 

 Ədalət Peşə Ali Məktəbi
 Mətbəx Sənətləri Peşə Ali Məktəbi
 Polatlı Sosial Elmlər Peşə Ali Məktəbi
 Polatlı Texniki Elmlər Peşə Ali Məktəbi

 Jurnalları 

 Gazi Universiteti iqtisadi və idarəetmə elmləri fakültəsi jurnalı
 İqtisadi yanaşma
 İctimai İdarəetmə Jurnalı
 Akademiya jurnalı
 Şərh Bülleteni
 İş və İnsan
 Safiyane
 Kayat jurnalı

 İstinadlar 

Kateqoriya:Türkiyə universitetləri